4. ลักษณะการประกอบธุรกิจ

4.1 ประวัติความเป็นมา

บริษัท ไทยคาร์บอนแบล็ค จำกัด (มหาชน) ก่อตั้งขึ้นเมื่อปี พ.ศ. 2521 โดยการร่วมทุนระหว่าง
เบอร์ล่า กรุ๊ป จากประเทศอินเดีย และผู้ร่วมทุนชาวไทย ประกอบกิจการผลิตผงคาร์บอน (Carbon
Black) ที่เป็นปัจจัยสำคัญในอุตสาหกรรมการผลิตยางรถยนต์ หมึก ไปจนถึง
อุตสาหกรรมพลาสติกและผลิตภัณฑ์อีกหลายประเภท บริษัทฯ จัดตั้งขึ้นด้วยทุนจดทะเบียนเริ่มแรก
500,000 บาท และได้เพิ่มทุนเพื่อขยายกำลังผลิตมาอย่างต่อเนื่อง จนกระทั่งปัจจุบัน บริษัทฯ
มีทุนจดทะเบียนทั้งสิ้น 300,000,000 บาท

ในระยะเวลา 5 ปี ที่ผ่านมา ทางบริษัทฯมิได้เพิ่มกำลังการผลิตจากเดิม
ปัจจุบันบริษัทมีกำลังการผลิต 140,000 ตันต่อปี และตลอด 5 ปีที่ผ่านมาบริษัทก็มิได้มีการเพิ่มทุน
ปัจจุบันบริษัทมีทุนจดทะเบียนเท่ากับ 300 ล้านบาท

บริษัทฯ ได้รับใบรับรองคุณภาพ ISO 9002 ในปี 2536 และได้รับใบรับรองคุณภาพ ISO 14001
ในปี 2540 และในระหว่างปี บริษัทฯ ได้รับใบรับรองคุณภาพ QS 9000
ซึ่งถูกกำหนดโดยบริษัทผู้ผลิตรถยนต์ของสหรัฐอเมริกาที่ต้องการให้บริษัทผู้ผลิตยางรถยนต์มีใบรับรองคุณภาพนี้
แต่บริษัทฯในฐานะที่เป็นซับพลายเออร์ของบริษัทผู้ผลิตยางรถยนต์ (2^(nd) Tier Supplier)
ได้ก้าวล้ำไปอีกขั้นหนึ่งโดยได้รับใบรับรองคุณภาพนี้เหมือนกับซับพลายเออร์โดยตรงของบริษัทผู้ผลิตรถยนต์
(1^(st) Tier Supplier) นอกจากนี้ บริษัทฯ ยังได้รับใบรับรองคุณภาพระดับที่ 7 จาก
International Quality Rating System (IQRS)
ซึ่งเป็นระบบที่ให้คะแนนตามการพัฒนาการของกระบวนการพัฒนาคุณภาพ เพื่อนำไปสู่จุดมุ่งหมายคือ
Total Quality Management (TQM) ในช่วงปีที่ผ่านมา บริษัทได้รับ ISO 9001-2000
(ก่อนหน้านี้บริษัทได้รับ ISO 9002 ) และ OHSAS 18001

ในช่วงปีที่ผ่านมานี้ บริษัทได้รับรางวัลอันมีเกียรติด้านคุณภาพระดับโลกถึง 2 รางวัลในปี 2545
ซึ่งได้แก่ รางวัล Deming prize
ซึ่งเป็นรางวัลด้านคุณภาพระดับโลกในการบริหารคุณภาพในการจัดการจาก Union of Japanese
Scientists & Engineers (JUSE) และรางวัล Total Productive Maintenance
(TPM) ซึ่งเป็นรางวัลดีเด่นในด้านประสิทธิภาพในการผลิตจาก Japan Institute of Plant
Maintenance (JIPM)

บริษัทเป็นอันดับ 5 ของโลกและเป็นอันดับ 1 ใน เอเซียตะวันออกเฉียงใต้ (ยกเว้นญี่ปุ่น) ที่ได้รับ
Deming prize และเป็นหนึ่งในไม่กี่บริษัทของเอเซียที่ได้รับรางวัล TPM
บริษัทตั้งเป้าสำหรับรางวัล TPM consistency ในอนาคตอันใกล้นี้ ซึ่งจะส่งเสริมให้ระบบ TPM
มีอยู่มีประสิทธิภาพยิ่งขึ้น

 นอกจากนี้บริษัทยังได้รับรางวัล Prime Minster’s Productivity สำหรับการผลิตที่มีประสิทธิภาพสูงสุด ซึ่งเป็นบริษัทเดียวในหมวดอุตสาหกรรมนี้ที่ได้รับรางวัลอันทรงเกียรตินี้ โดยสะท้อนให้เห็นถึงคำมั่นสัญญาของบริษัทในการที่จะรักษาคุณภาพและประสิทธิภาพที่ดีสุดในการผลิตสินค้า

ปัจจุบันผลิตภัณฑ์ของบริษัทคือคือผงคาร์บอนแบล็คได้เป็นที่ยอมรับในบริษัทผู้ผลิตยางรถยนต์รายใหญ่
ผลิตภัณฑ์ของบริษัทมากกว่าร้อยละ 60 ของการผลิตจะถูกส่งออกไปยังประเทศต่างๆ

บริษัทฯ ไม่มีการประกอบธุรกิจหลักโดยการถือหุ้นในบริษัทอื่น (Holding Company)

4.2 ลักษณะการประกอบธุรกิจของบริษัทและบริษัทย่อย

ทางบริษัทฯ ได้เข้าร่วมลงทุนกับ บริษัท ไทยซัลไฟท์ส แอนด์ เคมิคัล จำกัด ซึ่งเป็นบริษัทย่อย
แต่มิได้มีส่วนรวมในการบริหารงานแต่อย่างใด โดยสัดส่วนในการถือหุ้นของบริษัทย่อย คือ 60%
ของทุนจดทะเบียน บริษัทไทยซัลไฟท์ส แอนด์ เคมิคัล จำกัด
เป็นบริษัทซึ่งทำการผลิตเคมีภัณฑ์ในรูปของผงโซเดียมซัลไฟท์ และผงโซเดียมเมตาไบท์สซัลไฟท์
ซึ่งเป็นปัจจัยสำคัญในอุตสาหกรรมการฟอกขาว

นอกจากนี้ บริษัทฯ ยังได้เข้าร่วมลงทุนในบริษัทร่วม อีก 2 บริษัท คือ บริษัท ไทยออแกนิก เคมิคัลส์
จำกัด ซึ่งดำเนินงานด้านธุรกิจผลิตสาร อีพิคลอโรไฮดริน และโซดาไฟ และบริษัท พี.ที. อินโด
ลิเบอร์ตี้ เท็กซ์ไทล์ จำกัด ผลิตเส้นด้ายชนิดปั่น โดยมีสัดส่วนการถือหุ้นในบริษัททั้งสอง 49% และ
40% ตามลำดับ

โครงสร้างรายได้ของกลุ่มบริษัท 3 ปีที่ผ่านมา

หน่วย : ล้านบาท

+----------------+-------------------+-------+-------+-------+-------+
| ผลิตภัณฑ์         | ดำเนินการโดย       | %     | ปี     | ปี     | ปี     |
|                |                   | กา    | 2544  | 2543  | 25412 |
|                |                   | รถือหุ้น | รายได้ |       |       |
|                |                   |       |       | รายได้ | รายได้ |
|                |                   | ขอ    |       |       |       |
|                |                   | งบริษัท |       |       |       |
+----------------+-------------------+-------+-------+-------+-------+
| ผงคาร์บอน       | บมจ.              | 100   | 3,099 | 2,655 | 2,407 |
|                | ไทยคาร์บอนแบล็ค     |       |       |       |       |
+----------------+-------------------+-------+-------+-------+-------+
| โซเดียมซัลไฟท์ส   | บจ. ไทยซัลไฟท์ส     | 60    | 408   | 360   | 367   |
| และ โซเดียม     | แอนด์ เคมีคัล        |       |       |       |       |
| เมตา -         |                   |       |       |       |       |
|                |                   |       |       |       |       |
| ไปซัลไฟท์ส       |                   |       |       |       |       |
+----------------+-------------------+-------+-------+-------+-------+
| เส้นใยซิเทติก     | บจ. พี ที ลิเบอร์ตี้    | 40    | *22   | *20   | *17   |
|                | เท็กซ์ไทล์           |       | 9,500 | 6,061 | 3,858 |
+----------------+-------------------+-------+-------+-------+-------+
| อีไพโครโรไฮไดร์  | บจ. ไ             | 49    | 1,029 | 767   | 467   |
| และ โซดาไพ     | ทยอออแกนิค เคมีคัลส์  |       |       |       |       |
+----------------+-------------------+-------+-------+-------+-------+

*ล้านอินโดนีเซีย รูเปีย